སྒྲུང་དེ་དག་གི་ཅུང་ཟད་མི་འདྲ་བའི་ཆ་ནི་རྒྱལ་པོ་ཟོ་ལོ་མཎ་དང་འབྲེལ་བའི་སྒྲུང་དེ་ཅུང་རྒྱས་ཤིང་ཞིབ་ལ་སྔ་ཕྱིའི་བྱུང་རིམ་འདྲ་ཆགས་པ་དང་།ཁྱིམ་བདག་དབྱིག་པ་ཅན་གྱི་ལེའུ་ནང་གི་སྒྲུང་དེ་དེའི་ནང་གི་ལེ་ཚན་གཅིག་ཡིན་ལ་དེའི་ནང་དུ་ད་དུང་མི་གཉིས་རས་ཡུག་གཅིག་རྩོད་པ་ལ་སོགས་པའི་སྒྲུང་དེ་འདྲ་བ་ཡོད་པ་དང་།བཙན་པོ་ཁྲི་སྲོང་ལྡེ་བཙན་དང་འབྲེལ་བའི་སྒྲུང་ནི་དང་པོ་བློན་པོ་རྣམས་ཀྱིས་བརྟགས།དེ་ནས་རྒྱལ་བུ་ལོ་གཅིག་འཁོར་བའི་ཞབས་འཛུགས་དགའ་སྟོན་ཚེ་རྒྱལ་བུ་རང་ཉིད་ཀྱིས་རང་གི་མ་སུ་ཡིན་པ་ཐག་བཅད་ཅིང་མཚན་ཡང་རང་གིས་རང་ལ་བཏགས་པའི་སྐོར་བཀོད་ཡོད་པ་རེད།